text: "Sangen er en vrøvlevise, sandsynligvis fra slutningen af 1800-tallet. Melodien har været anvendt til andre tekster" 
  Da jeg kom til verden, og fatter blev far,
  lå mutter i sengen og spilled' guitar. 
  Og skønt, at jeg ved, jeg blev taget med tang, 
  lå mutter i sengen og spilled' og sang
  tra-la... 
  Når vi sku' ha' middagsmad alle vi små, 
  så brændte kartoflerne altid på, 
  og grøden blev sveden hver eneste gang, 
  for mutter sad bare og spilled' og sang. 
  tra..
  Engang i vor kælder et vandrør der spang, 
  og vandet fossede dagen lang. 
  Vi tro'de, at mutter var død denne gang,
  men nede på vandrøret sad hun og sang.
  tra..
  Min konfirmation var en vældig fest 
  med taler af fatter og degn og præst,
  men mutter fandt talen af præsten for lang
  og hopped' på stolen og spilled' og sang.
  tra..
  En dag, da vi tro'de, at mutter var død
  og skulle begraves i jordens skød,
  og toget med kisten sig satte i gang,
  sprang mutter på låget og spilled' og sang.
  tra...
  Nu er hun på Vartov, og nu er vi fri
  for al dette hersens guitar-klimperi,
  men skulle det ske, at I kommer forbi,
  så hør, hvor den gamle endnu hænger i.
  tra...